
Génto Réino, Segne Capoulié, Egrégei Majourau, Car Felibre, Cars 
Ami, 


Mi demandarai encaro de-segur long-teéms, coumo va que l’asard mi 
fague, un béu jour, l’ounourancgo d’éstre remarcado pér lou Counsistori 
felibren...bessai que mei peirin, lei majourau Pons, Ruffié e Julien li 
soun per quaucarén... 


Pamens m/’agrado, a iéu, de pensa que la rasoun vertadiero n’es 
Vistori d’uno galanto cigalo qu’espelissé en terro Limousino e que 
visqué de l’autre coustat d6u Rose, un fube d’annado, tras 
qu’uroue, gounflo de croio, talamen lei gént que la pouertavon 
Younouravon: V’abat Jéusé Roux (1834-1905), Vitour Lalanne 
(1849-1925) vo Benezet Vidal (1877-1905)... 

Mai, va sabés, un béu jour, aquelo cigalo vougué chanja de peis, e 
subretout vougueé véire la mar... Lou viagi éro tant long, que tout 
lou mounde assajé de la descouraja — de bado ... Nouesto cigalo, 
un brisoun testardo, picavo dei péd, brandavo la tésto, e un matin, 
dins un voun-voun espetaclous, s’envoule... 


Vouguent faire uno pauvo, s’aplanté un béu jour sus lei ribo de la 
Mar de Berro. Emai siguésse pas anado enjusqu’a la mar, la 
coumpagnié de Carle Rostaing fougué un tau chale, que n’en parte 
plus... Lou Capoulié li countavo sei souveni e li parlavo de-longo 
déu Martegue ... bén talamen, que pér fidelita a-n-aquéu que 
partejé sa vido quasimen cinquanto an, decidé de planta caviho 
dins la Veniso de Prouvénco. 


Aquéu raconte simple, quasimen simplet, mi dirés bessai que counvén 
gaire a la lausénjo d’un davancié tau que Carle Rostaing... 


Es aquéu souveni d’un ome saberu, d’un ome seriéu, qu’avén t6éuti. 
Pamens aquel eimagi m ’esfraio un pau e mi pretoco au coup... 


Se siéu esmougudo vuei, es justamen qu’ai pas soulamen aquel eimagi 
en tésto...Ddédumaci tduti leis entre-signe que m’an fisa sa chato Dono 
Giberto Rostaing que saltidi soun gentun, e tambén noueste Capoulié 
Péire Fabre, qu’es esta fouarco pacient, e que li fau mei gramaci, 
doumaci téuti aquéleis entresigne, emai t6uti mei souveni, es de-bouon, 
un autr’eimagi qu’ai en testo... 


Carle Rostaing, mi s¢mblo de l’agué toujour counoueissu... Fougué lou 
Capoulié de ma neisséngo e lou Martegue fasié partido de sei souveni 
de famiho : éro esta lou proumié poste de sa maire, e soun grand avié 
escrincela lou pourtau de la Grand Gleiso ... 


Pamens, quouro m/’atrivéri a-n-aquéu pres-fa de vuei, m’aviseri alor que 
lou mai impourtant bessai, va counoueissiéu pas, pas mai iéu que leis 
autrei d’aiours... 


Un journalisto disié l’a gaire : « Se pourrait-il que des Américains, des 
Anglais, des Baltes qui le connaissent et font référence a _ ses 
publications soient les seuls a apprécier ce savant de I’ érudition, dont 
la conversation émaillée de souvenirs, de connaissances historiques, est 
un moment privilégié ? » 


Addéunc, per que si diguesse plus que |’a que leis estrangié pér parla de 
Carle Rostaing, vau assaja de vous n’en dire un pau madi... 


Vous parlarai d’en proumié de sa vido, puei de soun mestié e de sei 
passien, dou felibre, e fin finalo de ’ome. 


I/ SA VIDO: 


Carle ROSTAING es neissu lou 9 d’outobre de 1904, 4 3 ouro d6éu 
matin, a l’oustau de sei gént, a Entressen. 


Sei parént, Louvis Tomas ROSTAING — 25 an — e Agusta Enrieto 
ROCHE -— 26 an - , li meteguéron lei prenoum de Carle, coumo soun 
grand de vers soun paire, qu’éro tambén soun peirin, e Danis, estént 
qu’éro neissu lou jour de la Sant Danis... 
Fougué bateja dins la gléiso d’Entressen. 


Emai sei parént siegon d’istitutour, d’un coustat coumo de I’autre, lei 
famiho éron proun simplo. 


D6u coustat de sa maire, éron uno grosso famiho de paisan d’Istre — 
siéis enfant — soun grand avié fa la guerro de setanto, e dins leis annado 
1895, éro devengu lou pelot déu « Déumaine de Coromandel » entre 
Istre e Miramas, qu’éro la prouprieta d’un counseié generau, Moussu 
Aillaud. 


Es déumaci aquelo relacien, que sa chato Agusta pousqueé segui d’estudi 
e ana a Marsiho a |’Escolo Superiouro, carriero dei Bergié, fin de li 
prepara puei lou councous de Il’ Escolo Nourmalo. 


Soun proumié poste fougué Lou Martegue, puei Istre. 


Dou coustat de soun paire, qu’éro enfant unique, éron d’artisan sant- 
mitren : d’ebenisto... 


Sei parént si rescountréron a-n-Istre, e si li maridéron en setembre 
1902. 


Fouguéron lei proumiés istitutour publi d’Entressen, en 1903, e 
siguéron puei nouma a Gemo, e a Marsiho, en 1907. Eu fougué nouma 


ei Catalan, elo, a la Bello-de-Mai. Ensin, s’istaléron a mita camin, 
carriero Chateauredon, prochi la Canebiero. 


En 1910, sa maire estént noumado ei Catalan, la famiho Rostaing mudé 
sei catoun au numero 83 dou Balouard de la Courdarié. 


Lou pichoun Carle, avié siéis an. D’aquelo epoco, si rapelavo 
voulountié que soun grand Rostaing lou prenié em’éu |’aprés-dina... 
Anavon véire Guignol a la Plano, si proumenavon sus la Canebiero, 
bevié un cristal orange, au café déu Balouard d6u Museon... e ensin, 
déumaci aquélei proumenado, es en regardant lei bandeirolo dei 
Tramvoué, qu’aprengueé tout soulet a liegi, sénso si n’en avisa. Es de 
veire que deja, |’aspét inteleituau dei cavo l’interessavo proun. 


Un coup istala a la Courdarié — e de segur, proun en avanco, raport leis 
autreis enfant dédu quartié — ané a la pichouno escolo dei Catalan 
enjusqu’a |’iagi de dés an. D’aquéu moumen, estént que restavo au 
desssus de la Caserno d’Aurello, e que sei proumiereis annado 
fouguéron bressado au resson dou cleiroun, pantaiavo d’un mestié 
militari.. Urousamen pér nous autrei, l’oublidé léu ! 


Fagué sa proumiero coumunien a Sant Vitour. 


Rintré au Grand Licéu, devengu despuei lou Licéu Thiers, lou 5 
d’déutobre de 1914, en sieisenco A 3. Li reste enjusqu’en 1923 (aprés 
agué davera soun bacheleirat, e fa dos annado de khagne). 


De 1923 a 1926 si fagué estudiant a z-Ais. 


Si viré fin finalo devers la gramatico. 
S’inicié a la filoulougio e a la founetico istourico souto l’autourita déu 
Proufessour Lothe. 


Outéngue sa licénci és letro en 1925 e soun diplomo d’esttdi superiour 
en 1926. 


Fagué soun servici militari a Sant-Maixent (en 1926/27) e a Marsiho en 
1927. Es a-n-aquéu moumen que rescountré aquelo que duvié deveni sa 
fremo. 


Prepare l’agregacien a la facurta dei Letro a Lioun (sa maire prengué sa 
retirado pér lou segui!) et fougué ensin « agréujat de gramatico» en 
1928 . 


Coumencé alor uno longo carriero d’ensignaire. 


Pér proumié poste, li prepauveron Nancy vo Alés. 
Devinas eisa que chausigue Alés... e fougué puei proufessour a 
Touloun, e a Nico. 


Si maridé a Nico, lou 18 de desémbre de 1930, emé Dono Olga Jano 
Clementino Vialon, uno fouarco bello fremo, qu’éro la chato d’un ussié 
dé6u Mounegue. Aquéu maridagi fougue tras qu’urous. 

Aguéron douei chato : Miréio, neissudo en 1931, e Giberto (que soun 
paire, en bon felibre, voulié apela Nerto), neissudo en 1936. 

En 1934, fougué nouma au Licéu Montaigne a Paris, puei au Licéu 
Lakanal, 4 Scéus. 


Es d’aquéu tems que coumencé sa tési: uno tési principalo souto la 
direicien d’Aubert Dauzat, counsacrado a la toupounimié de la 
Prouvénco « Essai sur la toponymie de la Provence (depuis les origines 
jusqu’aux invasions barbares) », em’uno tési coumplementari souto la 
direicien de Mario Roques, «une édition du fabliau Constant du 
Hamel ». 


Pendent la guerro, fougué moubilisa lou 5 de setémbre de 1939 e 
servigué emé lou grade de Capitani. 

Es esta blessa en 40 a Bourdeu. Un oustau si l’aclapé dessus. Leis 
Alemand lou leisséron pér mouart: disié toujour qu’acd fougué sa 
chango, estént qu’aurié de segur pas supourta d’éstre presounié. 

Soun nerve sciati fougué escracha mai acd n‘en fougue pas mai. 
Fougué sougna a Bourdeu e libera en setémbre 1940. 


Tre 1946, fougué carga d’ensignamen de Lingo e Literaturo 
prouvengalo a la Facurta de z-Ais. 


Soustene sei tesi, lou 12 de juliet de 1947 e vengué Méstre de 
Counferénci. 

En 1948, li dounéron la cadiero de Lingo e literaturo franceso classico a 
la seguido de Jorgi Lothe, e la cadiero de Lingo Roumano en 1952 a la 
seguido d’ Aguste Brun. 


Enfin, en 1967, fougué nouma Proufessour de Lingo e Literaturo d’O a 
la Sourbouno a Paris. 

Va resté jusqu’ a setanto an, lou 30 de setémbre de 1974 , mounte la 
fiho de soun amie pouéto Reinié Mejean, prengué sa sucessien. 


A-n-aquéu moumen, decide de tourna a Sant-Mitre, dins l’oustau 
peirenau. 


Enjusqu’a la fin, counsacré soun téms a la passien de touto sa vido : la 
lingo prouvengalo. 
Mourigué a Sant-Mitre, lou 24 d’abriéu de 1999. 


Coumo touti lei proufessour d’universita, publique fouarco article que 
soun pas touti recensa (mai de 300) e quauquei deseno d’ oubragi : assai, 
critico, libre de classo, esttidi e quauquei pouésio... 


Coulabouré a mant’tnei revisto de lingo franceso vo prouvengalo, a 
boudre : Vie et Langage, l’Armana Prouvencau, Le Francais Moderne, 
Onomastica, la Revue des Langues Romanes, la Revue des Langues et 
Littérature d’Oc, la Revue internationale d’onomastique, etc. 


Fau pas dublida nimai tout ¢o qu’a pouscu signa souto l’anagramo de 
Saint Gor. 


Soun obro scientifico es dei grando tant per la qualita que pér la 
quantita. 

« Dictionnaire étymologique des noms de lieux en France» (1963) 

« Essai sur la Toponymie de la Provence, jusqu’aux invasions 
barbares » (1950), qu’es devengu un oubragi de referénci. 


« Les Noms de lieux » (1945), dins la couleicien “Que sais je ?”... mant 
un coup reedita. 

« Dictionnaire des noms des riviéres et des montagnes » (1978) 

La direicien de Il’ « Atlas Linguistique de Provence », que li caup un 
mouloun d’enquisto e d’entre-signe tras que precious sus l’usagi de 
nouesto lingo. 


Toucant la literaturo prouvengalo, m’acountetarai de cita eici leis 
edicien critico de Miréio, dei Memori, de d’ Arbaud, qu’éron pér éu un 
biais d’ilustra la lingo, 
E tambén d’esttdi d’uno grando qualita : 

-1- La Courrespoundénci de Mistral e Berluc-Perussis 

-2- Aquelo de Mistral e Dumas 

-3- Aquelo de Mistral e de Devoluy 

-4- Mistral, ’ Homme révélé par ses ceuvres 


Leis ounour ouficiau, lei mai renouma, recounouisséron soun obro 
espetacloue : 


Fougué éuficié d’Académi, de l’Istrucien Publico , Chibalié de la 
Legien d’Ounour (1955), Ouficié de Ordre Naciounau d6u Merite 
(1971), Chibalié deis Art e dei Letro (1961), Coumandour dei 
Paumo Academico (1982), mémbre deis Académi de z-Ais e de 
Marsiho 


Fougué tambén laureat dou grand pres literari de Prouvéngo en 1986 : « 
tant per soun obro dins soun entié, qu’en particulié pér un oubragi 
couleitiéu que conto l’istori quoutidiano d’un bourgés en Prouvéenco, 
Honnorat de Valbelle (dous tome, un escri coumpletamen en 
prouvencau).» 


Autro recounoueisséngo : a l’oucasien de sa retréto, sei coulégo, seis 
estudiant, seis ami escrivéron douei gros libras « Mélanges offerts a 
Charles Rostaing », que pareisséron en 1974 a Liéjo, d6umaci lou 
desvouamen d6éu soci dou Felibrige: M. J. de Caluwé. En tout, 85 
estuidi, escri pér lei grand noum deis universita d6u mounde entié... 


Un oumenagi tambén, aquéu d’inagura de soun vivent, uno bello 


bibloutéco, a Sant-Mitre, que pouarto soun noum — un poulit 
simbole... 
Enfin, un ome qu’es dins lou who’s who... marco d’uno 


recounoueissénco generalo, pas soulamen universitari, nimai felibrenco 
! 

Il/ MESTIE E PASSIEN 

Carle Rostaing si presentavo’nsin : 

« Filoulogue, toupounimiste, pedagogue, lou tout pér ’ounour de la 


Prouvénco » 


Aco vou dire que sei passien e soun mestié si poudien gaire dessepara. 


Si passiounavo dei cavo simplo que nous envirounon. Noun avié 
besoun d’ana cerca au fin founs dédu mounde ¢o que poudié 
Vinteressa... ’interést éro de tduti lei jour, aqui, dins lou biais de parla, 
de regarda, d’estudia, vo d’ensigna... 


S’interessavo proumié ei lue — la geougrafié — e puei ei mot 
— la lingo, la vido vidanto, tout simplamen. 


a) Sa passien de la geougrafié , coumo la de l’istdri, venien de 


luen: 


Despuei toujour, recoupiavo lei carto geougrafico — puei, legissié touti 
lei guide touristi poussible -— counoueissié tout dei rddou 
qu’estudiavo... Emai siguésse mémbre de l’Assouciacien deis 
Escursiounisto Prouvencau, es subretout dins sa tésto qu’eimavo de 
vouliaja, sénso gaire quita soun oustau... Em’aco n’avié proun, per 
apasima soun desir de saupre e de counouéisse lou mounde. 


Aquelo passien de la geougrafié, anavo mai luen que la geougrafié talo 
que l’entendén. Ero la passien de regarda a soun entour, de prene lou 
goust de ¢o que nous envirouno, d’aprecia lou parla deis endré, dei 
viéiei peiro, e de faire parla tout aquéu mounde, pér mies n’en 
counouéisse |’éime prefouns... 
Es ensin, d’aiours, qu’avié passiouna leis enfant de 6%, au Licéu 
Montaigne, en 1934/35 , quouro dins sa dicho de la remesso dei pres, 
avié evouca soun arribado a Paris, en parlant de tout co que vouelon 
dire lei noum de carriero : « Le simple examen des plaques bleues, 
ou des vieilles lettres gravées dans la pierre, comme on en a encore 
quelques exemples aux environs de Saint Sulpice, peut ressusciter la 


vie de nos ancétres. Et c’est ainsi qu’il faut examiner nos monuments 


historiques, nos ruines et les vestiges de notre passé. » 


D’aiours, curiousamen lei quauquei pichotei pouésio qu’escrigué, 
fouguéron proun souvent ligado a l’evoucacien d’un endré: 
Venturi, vo Mistralado, que nous parlo de la Crau... 


Es ad6éunc, la geougrafié, aquéu biais de regarda lou mounde pér mies 
lou coumprene que l’avié mena a la toupounimié. 


E aqui, es lei mot que lou pivelavon. 


b) De fét, si pou dire que counsacré sa vido 4 l Amour dei 
mot : noun pas la linguistico teourico, mai l’amour dei mot dins sa vido 
e dins soun evoulun despuei sa neissén¢o 


D’en proumié, vous v’ai di, es agréujat de gramatico. 

La gramatico es quaucarén de proun particulié. Es un pau une meno de 
mecanico... € coumprene aquelo mecanico, pér mies touca l’engeéni 
duno lingo, d’uno pensado, e bessat meme d’un pople... es aco 
qu’interessavo Carle Rostaing. 


A coustat de la mecanico, que pau a cha pau acampo lei mot leis un 
apres leis autrei per coungreia de fraso, l’a touti lei noum propre que 
ténon en éli de moulounado de mistéri — d’aco si n’en passiouné. 


Es ensin que vengué un especialiste naciounau e meme internaciounau 
d’ounoumastico. 


Fougué meme un foundadou de la Soucieta Franceso d’Ounoumastico. 
Ramoun Sind6ou d’aquelo soucieta nous dis : « Jusqu’a sa retraite, il ne 
manqua pas une réunion, intervenant toujours, se faisant remarquer 
par la clarté de sa pensée et l’étendue de son savoir » 


Aquélei passien marcon un esperit lougi, que rasounavo clar : s’agissié 
pas d’acampa de counoueissénci, mai puléu d’ana au founs dei cavo, vo 
dei mot, emé lou mai de precisien poussible, pér fin d’aduerre de provo, 
d’esplicacien, de demoustracien, de resulto.... Oubliden pas que Carle 
Rostaing éro un vertadié scientifi ! 


Emé talo passien de soun envirounamen, e dei mot, rén d’estounant que 
la passien de la lingo prouvengalo fugue estado l’estruturo emai lou 
cimeént de touto sa vido. 


c) la lingo prouvencalo : 


Emai sei gént fouguésson d’istitutour de la tresenco Republico, voulént 
a dire proun counsciént de l’auto missien que l’éro fisado, emai de 


segur s’apliquésson dins soun mestié vo a l’oustau de parla francés a 
soun enfant, es de gént qu’an jamai renega sa lingo meiralo. 

Ensin, pendent lei vacango, quouro tournavon a-n’ Istre vo a Sant- 
Mitre, sei gént retroubavon tout naturalamen la lingo pér parla emé sei 
grand... 

Em’aco, pér lou pichoun Carle, alor que la lingo franceso éro la de sei 
parént quouro s’adreissavon a n-éu, la lingo prouvengalo éro la deis 
adulte, dei grand, quouro charravon entre élei. 


Coumo t6uti lei pichoun, voulié faire lou grand... alor, si regalavo 
d’assaja de parla patoues pér lei coupia e pér rintra dins soun mounde 


Crési pas qu’ague senti, o que sei parent l’agon fa senti, que lou 
prouvengau éro uno lingo mespresado... Noun, per éu, éro uno autro 
lingo... Pas mai ! Bén talamen, que proun d’annado aprés, seis enfant si 
souvénon de l’agué toujour entendu parla prouvencau emé sei gent... 


E puei, en defouero d’aquéstei raport famihé, estént toujour interessa 
per tout co que l’envirdutavo, Carle Rostaing entendié tambén aquelo 
lingo prouvencalo a Marsiho, dins lei carriero, bén entendu... 
S’arrestavo per escouta e bén auvi lei crid dei marchand barrulaire, vo 
per liegi leis ensigno e bandiero dei boutiguié... Mai, a-n-aquéu 
moumen, n’en counoueissié que la musico, d’aquelo lingo. 


Pamens, descurbigué vertadieramen l’impourtanci e la valour d’aquéu 
parla, quouro rescountré lou grand prouvengalisto, Emile Ripert. Ero 
lou proufessour de proumiéro déu grand Licéu, e quouro vous dien 
Carle Rostaing, que sias curiéu de tout, de tout ¢o que fa la vido 
vidanto, Vensignamen de Ripert fougué pér éu un chale emai uno 
revelacien. Coumprengué qu’aquéu patoues, qu’éro lou parla deis 
adulte, éro vertadieramen uno lingo. 


Tau coumo lou rescouontre de Mistral e de Roumaniho fougué 
prouvidenciau, crési qu’aquéu de Ripert e de Rostaing fougue 
coumparable. 


A la Facurta de z-Ais, seguissént lei cous de prouvengau d’Emile 
Ripert, fague la counoueissén¢o de Reinié Jouveau, fiéu ddu Capoulié 


de l’epoco. E — autro endevenéngo uroue — rescountré tambén 
d’aquéu tems la poulido Magali Gros-Long, qu’éro la chato déu 
Capoulié Péire Devoluy ... Pamens, lou Felibrige éro pér rén dins 


aquéu rescontre ... Ero juste l’asard de la vido, vo bessai lou regard de 
Santo-Estello... 


Vai ensin, que si fagué marca au cartabéu dou Felibrige, en 1925 (N° 
1646) peirineja pér Marius Jouveau. 


D’aquéu moumen, soun ativeta au servici d’aquelo lingo prouvengalo, 
fougueé uno ativita de touti lei jour... 


En 1930 , es nouma a Touloun. 


Tre aro, a tout béu just 26 an, aguent liegi Mistral, l’aguént liegi emé 
passien, emai tambén emé sciénci, en espepidounant tant sa lingo que sa 
pensado, si pénso adeja que Mistral es un sujiét proun larg e proun 
universau per n’en parla a n-uno remesso dei pres de la classo de 6° ! 
Escoutas coumo soun biais de n’en parla es delicat e passiouna ...« Et 
je veux aujourd’hui vous emmener cent ans en arriéere, et vous faire 
pénétrer dans |’intimité spirituelle d’un des plus grand poétes, non 
seulement du territoire francais, mais du monde entier, je veux parler 
de Frédéric M istral ». 


Dins sa vido proufessiounalo, la pensado de Mistral sera toujour 
prasénto : 
-1- Ourganiso de vesito de Maiano pér seis estudiant 
- Sei counferénci tocon lou mai souvent nouesto literaturo - en 
1949, pér l’anniversari mistralen, parlé de Miréio et de Calendau 
a n-un trentenau d’estudiant d’ Oxford 
-1- Sei publicacien, se tocon pas la toupounimié, soun ligado de 
prochi a l’estudi de la lingo d’O e de nouesto literaturo : 


-2- Le francais de Marseille dans la trilogie de Pagnol (en 1942) 

-3- A propos de Paul Arene (1949) 

-4- L’enseignement du dialecte a l’école (1950) — dans le frangais 
moderne 

-5- Phénoméne de nasalisation en provengal (1951) 


Soun mestié li douno l’oucasien de participa 4 mant un coungrés, de 
faire de counferénci vo charradisso, e chaque coup, es l’oucasien 
d’afierma la richesso de la lingo qu’es la siéuno. 


Enfin, soun obro prouvengalo a la Sourbono a marca. 


Vougué afierma ferme |’eiretagi de Jan Boutiére. 

Doéumaci soun entervencien, si pousqué prepara en Sourbonno un 
certificat apela « Langue, littérature et civilisation d’Oc » que coumtavo 
per la licénci d’ensignamen dei Letro Mouderno. 

Es de remarca qu’es éu que fagué chanja l’apelacien de l’ancian 
« Certificat d’Esttidi Prouvengau», que devengué de «Lingo e 
Literaturo d’O », talamen voulié pas leissa de caire lei dialéite, quntei 
que siégon. 


Basto, si boulegué pér douna un estatut universitari toujour plus fouart a 
la Lingo d’O e encapé ! 


Coumo va disié Reinié Jouveau «Segur que lei prougrés de 
l’ensignamen de la lingo, de la literaturo d’O, despendon proun dei 
proufessour que si capiton dins lei coundicien de l’ensigna... » 


Fau pas dublida tambén que fougué a l’ouregino, a la Facurta de z-Ais, 
dun Centre d’Estudi Prouvengcau (uno meno de céntre de 
doucumentacien, em’ « un pole d’attraction pour les étrangers ») e 
qu’ensigné tambén lou prouvengau eis Escolo Nourmalo de z-Ais. 


Si pou dire que soun mestié lajudé dins soun ardour 
proupagarello: si bategué, de counttni, contro aquélei que 
counsideravon lou prouvencau coumo un patoues, denouncié sénso 


relambi Verrour majo d’aquélei que cresien que la_ lingo 
prouvencalo servié de ren... 

La lingo prouvencalo avié atriva un mouloun de pouéto... Rostaing 
n’éro pas un! Ero un autre tipe d’afouga e soun biais fasié figuro 
de mouderne ! 


Soun anamen proufessiounau fougué tambén un coumbat pér la 
lingo, e Voucasien d’escriéure de pajo e de pajo de vertadié 


militant... tout en fasént, co va soulet, soun mestié de proufessour. 


d) la pedagougié 


Quouro vous apassiounas pér quaucarén e que vous dien Carle 
Rostaing, avés une envejo founso que vous prus : faire passa tout aco, 


N 


douna envejo eis autrei... De véire leis impressien que leissé a seis 
estudiant, vo a seis escoulan, mi pénsi que duvié éstre un pedagogue de 
trio. 
Carle Senniger, que fougué soun escoulan en classo de 6, au Licéu 
Montaigne a Paris, en 1934, disié d’éu que voulié d’en proumié que 
leis enfant aprenguésson a regarda — ensignavo un biais de veire, de 
regarda — per éu éro pas poussible de regarda a mita — e foulié 
parla, aprés, just et just de ¢o qu’avien regarda — |’ imaginacien avié 
‘ : : Z 
pas sa plago — éro uno meno de leicoun d’ounesteta emé lou 
mounde qu’éro a l’entour... e puei apres, fin finalo, venié lou travai 


de redacien: l’estile, e subretout, trouba lou mot just, aquéu que 


couvenié. 


Nous dis puei: «aguéu travai dounavo lou sentimen d’un 
aprendissagi d-n-uno meravihoue e antico machino, que pau a pau 


coumencavian de faire founciouna ... » 


Senniger nous raconto, parlant de Carle Rostaing « il arrivait a Paris 
précédé d’une grosse réputation, avait dit le Proviseur a mon pére ; 
élégant, ne tutoyant jamais les éléves, il pratiquait avec nous un 
habile mélange de cordiale chaleur humaine et de volonté de 
maintenir certaines distances, qui est toujours resté pour moi un 
idéal de la relation pédagogique profonde, sans nulle concession a 
la démagogie. Il savait pour chacun la formule juste et adaptée, celle 
qui complimente sans rendre vaniteux, et celle qui fustige, sans 


humilier. » 


« Aller des mots aux choses et des choses aux mots, sans que jamais 
les mots fassent oublier les choses et les choses méconnaitre la 


nécessité du maniement des mots, tel fut peut-étre l’essentiel de la 


lecon que laissa le Professeur Rostaing aux enfants de 1934/35 du 


Lycée Montaigne de Paris. » 


Jan e Driveto Subrenat que fouguéron seis estudiant a-z-Ais an 
d’aiours lou meme sentimen : raport seis escoulan, vo seis estudiant, 
es quaucun qu’a de longo fa susa l’encro pér leis esttidi que voulié 


promourre. 


Ero un proufessour que leissavo degun d’indiferént. 


Reprimandavo jamai, benastrugavo gaire mai poudié pas escouendre sa 
tristesso davans la medioucrita, e sa gau prefoundo espelissié sus sa 
caro, quouro lei gént encapavon just: «un amphithéatre entier 
d’étudiants de licence ressentait cette sympathie du maitre » 

Fasié pou, a la debuto, tant sa rigour inteleitualo éro grando, e tant 
éro diréit, dins soun biais de courregi lei fauto deis un vo deis 
autrei. Mai d’aquéu biais d’éstre, leis estudiant n’en retenien tout 
d’uno, que l’estudi de la lingo éro quaucarén de precis, de seriéu. 


abié douna lou goust de la recerco e de n’en saupre sémpre que mai. 
Sabié d 1 t de 1 de n’ 


Segur qu’a capita, estént que soun ensignamen fagué souco, e que 
poudén nouma demié seis estudiant fouar¢go persounalita de trio 
coumo : 


Susano Thiolier-Mejean, Jan-Glaude Bouvier, Andriéu Compan, Pau 
Roux, Felipe Martel, Alan Bily, Glaude Martel... e n’en dublidi, de 
segur... 


Pamens de soun ensignamen, e de coumo éro pedagogue, crési que si 
pou destria clar soun biais de servi la pensado mistralenco, e soun biais 
de viéure lou Felibrige. 


Ill/ LOU FELIBRE 


Carle Rostaing noun s’enclausié dins sei libre. Lou prouvengau duvié 
resta uno lingo vivo. Per aco foulié resta lou mai prochi d6u pople, 
foulié faire senti en touti lou Verai emai lou Béu de soun engajamen e 
déu mistralisme. 


a) soun engajamen felibren si marqué d’un biais individuau, 
coumo d’un biais souciau emai ourganisa 


1/ acien individualo 


- Ja radio : 


Animé lei proumiéreis emissien en prouvencau sus Marsiho- 
Prouveénco, de vers 1951 en jusqu’en 1967 
Va fasié, a la debuto, quasimen en famiho, emé sa chato Giberto, soun 
géndre, Reinié Jouveau, Danis Cornille...Vengue puei Carle Galtier — 
Fougué d’en proumié lou Quart d’Ouro déu Prouvengau... 
Puei, en 1961, espandiguéron aco, em’uno novo emissien beilejado 
per Galtier, e uno autre emissien beilejado pér Galtier e 
Pessemesse. 
En 1962 lou Quart d’Ouro disparéissé, e fougué remplaca 
per« Prouvénco que viéu », e « Prouvénco que canto »... basto, 
couneigué lei bourroulamen que countunian de viéure de longo a 
Vouro d’aro... 


Pamens, fau reteni que fougué adounc lou proumié a faire rintra la 
lingo nouestro dins lei media — Ero un béu signe de moudernita ... 


Per éu, aquelo esperiénci aurié degu ana encaro mai luen 
qu’aquéleis emissien — avié demanda ei gént de la RTF de 
coulaboura mai prochi emé sa couelo, fin que chasque coup que 
fasié d’emissien, lei teinician pousquésson enregistra lei gént, e soun 
parla. Voulié coustitui d’archiéu de l’auvido. 


Crési pas qu’aco fouguésse esta entendu pér lei gént de la RTF... 
mai es daumagi, qu’éro uno bello idéio, e que faugué espera 


I‘espelido d6u COLOC peér la véire coumpli. 


- Pensignamen : lou Prouvengau a |’Escolo 


En 1946, Camihe Dourguin e Carle Mauron de Sant Roumié 
decidéron de crea lou Prouvencau 4 |’Escolo. 

En sa qualita d’ensignaire de prouvencau a la facurta de z-Ais, Carle 
Rostaing fougue counvida, tre 1947, a-n-un estagi ddu Prouvencau a 
VEscolo. 


Nous dis €u meme que soun rescontre emé Mauron fougué uno 
revelacien : « car troubavi en Carle Mauron, noun soulamen la passien 
dou provencau, coumo pér iéu, mai encaro un séns agu dei realita e lou 
goust de l’acien, qu’aco es necessari en qu vou manteni la lingo de 
nouésteis avi... » 


Ensin coumencé d’ana eis acamp déu Prouvengau a |’Escolo, e bén léu 
fougué mémbre d6u coumitat de redacien de la revisto. 


Es verai qu’a n-aquelo epoco, l’avié uno vertadiero boulegadisso per fin 
que lou prouvencau aguésse enfin un _ estatut ouficiau dins 
Pensignamen. 

Aquest proumier estatut ouficiau, fougué ’quéu de la Lei Deixonne. 


Carle Rostaing n’en fagué l’elogi dins la crounico de ’ Armana de 
1952 — « Desempiéi d’an e d’an lou Felibrige demandavo qu’uno 
placo fouguésse facho 4 nosto lengo dins lis escolo, e sempre se 
butavian au nescige brutau di gént de Paris qu’avien pou, pecaire ! 


que de parla dos lengo demeniguésse l’amour di Prouvencau pér 
soun pais. Coume se l’avien pas prouva, aquel amour, de tout biais, 
e subre-tout sur li prat-bataié ! Vuei, poudés aussa la tésto, que lou 
Felibrige vén bessai de gagna uno grando vitori. Bonadi la lucho 
achinido de t6uti li bono voulounta miejournalo de Marsiho a 
Toulouso fin qu’a Paris, e mau-grat li renaire de tout péu, la leéi 
Deixonne, voutado lou 11 de Janvié 1951, emai noun fugue ¢o 
qu’aurian vougu, nous renounéis enfin lou dre d’estudia nosto 
lengo dins lis escolo. Lou Méstre de Maiano déu risouleja dins lis 
Aliscamp felibren ; 4 nautre, aro de poutira d’aquelo léi tout co que 
poudren ié derraba. » 


De fet, lou role dei felibre éro puei de la faire aplica.... Foulié que 
lei méstre que n’avien de besoun pousquésson agué de libre, 
d’esplicacien de téste, basto de materiau pedagougi. 

Es aco que fougué lou role proumié déu Prouvencau a |’Escolo. De 
mai, aquelo assouciacien decessé jamai de boulega pér fin de faire 
vouta d’amendamen pér ameiouri la léi, pér segui leis evoulun 
ministeriau, etc. 


En 1966, 4 la mouart de Carle Mauron, Carle Rostaing n’en vengué 
naturalamen lou President. 


Tre soun proumier editouriau, rapelo la lucho qu’es la nouestro, e 
prepauvo uno ajudo councréto eis ensignaire. Vaqui ¢o que dis : 
« Je ne prétends pas que nous obtiendrons tout cela rapidement, 
car nous aurons a franchir de sérieux obstacles. Le principal est le 
préjugé tenace qui est de considérer le provencal comme un patois 
sans intérét, un langage vulgaire sans utilité, un parler dangereux 
sur le plan national. Je me propose de développer dans ces articles 
les arguments qui nous permettront — et vous permettront — de 
répondre a ces objections ». 


D’en proumié, parlara de la grandour de nouesto literaturo, e de 
soun ancianeta. « Est-ce vraiment trop demander vraiment que 


TOUS les Frangais sachent ce qu’est cette littérature née sur le sol 
de France ? » 

Au fiéu, puei, dei numero dounara toujour d’idéio pér respouondre 
mies eis ataco que lei méstre d’escolo poudien soufri: « on vous 
dira que votre role essentiel et indiscutable est d’enseigner la langue 
francaise... Mais est-ce une raison suffisante pour éliminer de cet 
enseignement une autre langue de France, la langue provencale ? 
On vous dira que nous sommes des attardés, admirateurs 
inconditionnels du passé. Au contraire, les écrivains provencaux 
actuels, — car on continue a écrire en provencal, et ce n’est pas la 
simple divertissement de “notaire de village’ — ont le regard 
tourné vers l’avenir... » e de cita eici, lei rouman de Tennevin que 
lacien si debano mai luen qu’en I’an 2000... 


Fara d’article sus la lingo prouvencalo e l’estudi déu mitan (douno 
ensin d’entre-signe de pedagougio pér mies integra aquelo lingo 
dins l’ensignamen), la lingo prouvencalo e l’ensignamen dou latin, 
la lingo prouvencalo e la curturo regiounalo, Prouvénco e Europo, 
etc...... 


Puei, au moumen dei grand bourroulamen de 1968, metra en gardi 
touti leis ensignaire... Se saup pas, de fét, se lei bourroulamen de 
Vuniversita auran de counsequénci sus Il’ensignamen dou 
prouvencau — « plus que jamais, en cette période de mutation, la 
vigilance s’impose. Je vous demande a tous d’informer Dourguin ou 
moi-méme, de tous les faits concernant l’enseignement de la langue 
que vous pourrez étre amenés a connaitre; préciser bien les 
circonstances, la date et le lieu. » 


Basto, Carle Rostaing agué de longo lou soucit de mena sa barco 
segur — dou biais metoudi, quasimen estrateji — d’un méstre de 
bataio engaja, que soun soulet soucit es de batre uno bouéno 
marcho. 


Rostaing resté presidént en jusqu’en 1981. 


E meme aguént quita la presidénci, demouré presént dins aquelo 
assouciacien, siegue en dounant regulié soun cous de toupounimié 
dins leis estagi, siegue dins lei publicacien, mounte sei counséu e 
soun ajudo fouguéron toujour aprecia. 


Fougué en particulié 4 l’ouregino de publicacien coumo lei 
librihoun dialeitau, e tambén tout co que poudié ajuda leis 
ensignaire véire mai luen que l’ensignamen de la lingo souleto : 


- Lou librihoun de l’escoulan dé6u Var, Lou libre d6u Nicard, 
Chausido deis escrivan marsihés, 

- Istori de la literaturo prouvencalo (qu’escrigué emé Reinié 
Jouveau), 

- Per charra prouvencau (la metodo de l’ausido e déu véire, que 
n’en fagué lou segound voulume emé Ive Martinent) 

- Initiation a l’ Histoire de la Provence (emé Lucian Gaillard) 


Reinié Jouveau nous fa remarca dins soun istori d6u Felibrige : « Il 
est intéressant de noter cette conjonction du Félibrige et du 
Prouvencau a |’Escolo. Cette collaboration ira en s’affirmant en 
dépit de certaines résistances qui eussent voulu tenir le Prouvencau 
a l’Escolo en dehors du Félibrige, en dépit de la preuve que Mauron 
et Dourguin avaient faite que les instituteurs de gauche n’avaient 
aucune raison de bouder le Félibrige » 


- Acien internaciounalo 


S’estént avisa que lei proufessour d’universita d6u mounde entié 
s’interessavon au prouvencau encian, 4 la Lingo d’O, e a la 
literaturo dei troubadou, si digué qu’éro mai que mai impourtant 
de lei recampa, eici en Prouvénco. 


Aco, pér douei rasoun : 

D’en proumié, foulié qu’acd si sachésse — éro necite que nouéstei 
menistre, nouesteis universitari franchimand si pouesquésson avisa 
d’aco. 


E puei, aquélei gént, fouarco saberu, foulié li faire counoueisse la 
literaturo prouvencalo de vuei, pér fin qu’aquelo pousquésse agué 
un resson internaciounau... 


Es ensin, qu’en 1955, emé Emile Bonnel e Reinié Jouveau, aguéron 
Vidéio d’un Coungrés internaciounau de Lingo e Literature d’O. — 
Si debané, emé l’ajudo déu proufessour Jan Boutiére, d6u 7 au 11 
de setémbre de 1955 — recampé 22 nacien que fouguéron 
rapresentado pér d’universitari proun eminént. 


Aquélei coungrés si debanéron touti lei tres an en jusqu’en 1978. 


Es de segur pér lei mémei rasoun que participé 4 mant un coungrés, 
que fougué a l’ouregino d’un mouloun de rescontre internaciounau, 
e que si capité tambén mémbre de l’Académi dei lingo dialeitalo 
dé6u Mounégue — participé a sei couloqui enjusqu’en 1986. 


* la desfénso dou Mistralisme 


N 


Participé a l’espelido déu Groupamen_d’Estudi Prouvengau, que 
fougué founda a Touloun, lou 7 de desémbre de 1952, emé de gent 
coumo Jouveau, Bachas, Delavouét, vo Pertus. Li caupié, va vias, de 
majourau, de felibre ouficiau, de felibre de cor, que s’¢ron douna per 
toco de véire ¢o que l’avié encaro de vivént e valable deis idéio 
mistralenco pér fin d’enaura emé voio aquel ideau. 

Coumo d’autrei, s’acoumoudavo mau d’uno meno d’inmoubilisme 
felibren... e voulié boulega ! 


Si passiounavo per tout co que poudié servi lou mistralisme. Se lou 
Felibrige ’acountentavo pas  proun, foulié faire  avans. 
Qu’enchautié ? 


De nouta tambén qu’en 1954, Roubert Lafont — un encian felibre 
— publiqué « Mistral ou I’Ilusion ». Ero lou proumié coup que si 
dessacralisavo — en plen — Mistral ... Autambén, d’tnei que I’a si 
sentiguéron lou necite de crea un Coumitat de _Desfénso 


Mistralenco fin de mies lucha contro une situacien que poudié éstre 
dangeiroue pér l’obro mistralenco. 


Rostaing signé la charto d’aquéu coumitat que lei grandeis idéio 
n’éron subretout : ges de poulitico, la lingo d’en proumié, en grafio 
mistralenco, estént lou dre de cap d’obro. 


En 1966 manifesté contro la dissoulucien d6u Céntre Culturau 
Catalan de Marsiho, en signant uno letro au Menistre, a coustat de 
gent coumo Barsotti, Pessemesse, Lafont, mai tambén Jouveau, 
Pons, Taladoire... 

Lou Pen Club fasié remarca : « cette interdiction coincidant avec le 
choix de Marseille pour les Jeux Floraux de la Langue Catalane en 
1967, confére a cet acte le sens d’une attaque directe contre une 
langue et une culture attachés par tant de liens 4 notre pays. Liens 
auxquels le sacrifice en 1914-1918 et en 1939-45 de tant de milliers 
de volontaires catalans pour la liberté de la France, a donné un 
caractére qui ne saurait étre oublié.» 


Basto tout co que poudié touca, de prochi vo de luen, l’idéio 


mistralenco, l’interessavo, e agissié autambén coumo felibre 
individuau, |’aveén vist, que dins l’encastre de l’assouciacien. 


2/ acien ourganisado e couleitivo 


dins leis escolo felibrenco : 


* déu tems que fougue a Touloun, reste dos annado a |’Escolo 
de la Targo ... fougué sa proumiéro ativeta soucialo vo couleitivo de 
felibre ; éro en 1930. 


* Tre que tourné a-z-Ais, vougue raviéuda l’Escolo de Lar. N’en 
fougué lou presidént enjusqu’en 1953. 


* Creé a—z-Ais, en 1956, P’Escolo de la Queirié : avié pér toco de 
faire d’acamp festiéu emai de charradisso. 


Mai, es éu que va dis, « tout acd, emai fouguésse utile e necite, toucavo 
gaire lou pople e pamens la toco majouro dou Felibrige es de redouna 
au pople lou goust de sa lingo en meme téms que lou chale de retrouva 
sei tradicien ». 


E figuras vous qu’a-z-Ais, curiéusamen, |’ avié ges de group fduclouri... 
Es ensin que decide de crea un group que serié lou felen de la Queirié : 
Lei Farandoulaire sestian. Soun idéio éro de crea un group féuclouri, en 
prenent lou mot dins sa significacien particuliero de « civilisacien 
poupulari », qu’aguésse l’esté de rapresenta sa vilo emé l’ounour e la 
digneta que s’ameritavon pér la capitalo de Prouvéngo. 

A coustat, lavié un autre group que s’apelavo le1 Tambourinaire 
sestian. A la mouart de soun cabiscou, Laforét, en 1960, lei douéis 
assouciacien n’en féron plus qu’uno souleto — e lou presidént n’en 
fougue Carle Rostaing 


Se d’unei que I’a, eici s’;6ucupon de group féuclouri, emai aco siegue 
fouarco interessant, fau dire qu’es un travai dei gros, e quouro m’avisi 
de l’obro espetacloue que fagué aqui, si€u de bouon espantado. Lou 
grand proufessour regagnavo de s’6ucupa de tambourin esclapa, de 
coustume perdu, de salo que la coumuno douno vo douno pas etc... e 
sabié metre lei man en pasto, quouro foulié. 


N’en reste president en jusqu’en 1965 


* Es de nouta que meme dins lei darriéreis annado de sa 
vido, avié encaro lou goust e l’enavans de touca lou pople : estént 
que l’ensignamen — noun éro soulamen quaucarén d’ouficiau, vo 
de militant — mai uno rasoun de viéure e de faire avans — es ensin, 
que quouro fougueé a la retirado, a Sant-Mitre, douné mai de cous a 
Vaflat de l’Escolo de Bello Fouant ... 


-1- dins l'amenistracien felibrenco : 


Fougué souto-sendi pér lei Bouco déu Rose dins leis annado 50 


Es un travai mai-que-mai amenistratiéu que n’en tiré uno meiouro 
counoueissénc¢o dei felibre emai deis escolo. 

Aco tambén li permeté de touca de prochi l’ourganisacien d6u 
Felibrige: pér éu, coumo pér Jouveau d’aiours, aquelo 
ourganisacien l’acountentavo pas coumpletamen ... L’estruturo 
(emé soun counsistori), 4 soun idéio, fasié empacho a l’acien — es 
ensin qu’assajéron, emé Bachas — de bado — de faire de nouvéus 
estatut dins leis annado 1962, pér fin de derraba la declaracien 
d’utileta publico ...: em’uno direicien dei douei tésto, un 
counsistori, garant de la pensado mistralenco, em’un counséu 
d’amenistracien ! 


Puei, un coup Majourau, fougué lou Baile déu Capoulié Frederi 
Mistral nebout, de 1953 a 1956. 


E, es en 1956, que fougué elegi a la Santo-Estello de Gap, lou 
nouven Capoulié d6u Felibrige. 


Fau si souveni qu’éro esta elegi majourau en 1952 e que lei cavo 
éron pas ana eisa, estent que fougué prasenta uno proumiero fes, en 
1951 a la Santo-Estello d’Auriha e que noun fougué elegi. 


Fougué uno Santo-Estello que restara longtéms dins la memori dei 
majourau prouvencau: noun soulamen Carle Rostaing éro esta 
batu, mai la cigalo prouvencalo (éro aquelo d6u Mount Venturi) 
fougué atribuido en quaucun qu’escrivié en grafié 6ucitano ... Péire 
Rouquette. Aco voulié dire que l’avié uno majourita de majourau 
per atribui uno cigalo prouvencalo 4 n-un ducitan... Aco, verai, 
fagué grand escauféstre, mai éro uno nouvello douno pér l’aveni 


felibren. E va veiren, Rostaing saupra teni comte d’aquel 
ensignamen. 


L’an d’aprés, 4 la Santo-Estello de Clarmount d’Erau, fougué mai 
presenta, mai aqueste coup pér Il’Abat Salvat e, elegi 4 la Cigalo 
Limousino, véuso de Benezet Vidal. 


Vengué puei Capoulié en 1956. 


Per lou proumié coup, s’elegissié quaucun qu’éro pas pouéto, e 
qu’éro d’un esperit realisaire, coumode, en un mot, un ome de 
terren. Coumo va dis Reinié Jouveau : « lou nouvéu capoulié éro 
proun joueine — sei titre universitari l’avien douna pamens pér 
favouri — e aquélei titre anavon determina soun acien » 


Pamens, va fau dire, éro uno pountanado proun dificilo: éro la 
pountanado que seguissié la guerro, emé tdéuti leis afaire, e lou 
Felibrige, escarteira entre la poulitico e la desunien, éro pas dei mai 
flori. 


De fet, en 1955, avié coumenca I’afaire de l’ Armana. 

Aquel afaire qu’adué lou Felibrige enjusqu’en cassacien (1958), e 
que mené tambén l’esclusien de dous felibre, fougué un gros afaire 
e un afaire malurous déu capoulierat de Carle Rostaing. Eu que 
voulié tant l’unien dei felibre, visqué acd coumo un auvari dei mai 
tihous, que — meme d’annado aprés — li trasié encaro fouarco 
peno. 


Segur que Rostaing éro pas un ome soulet, noun soulamen avié 
d’ami segur dins lou Felibrige, que partejevon em’éu soun biais 
realiste de véire lei cavo, mai tambén, é¢ro proun bén vist deis 
Escolo, que lou counoueissien e l’apreciavon. 


Pamens Carle Rostaing éro pas bén vist de tout lou mounde, lei 
mistralen li reprouchavon de coup que I’a soun feble pér lei 


dialéite... a-n-un moumen que leis 6ucitaniste fasien grand 
estampeu. 


- Lei dialéite, aco’r’ un sujét maje e tihous : d’un coustat, 
avian de gént coumo Sully-Andriéu Peyre, qu’au noum dou dre de 
cap d’obro, voulien que siegue recounoueissudo la prepounderénci 
d’uno souleto lingo: lou parla mistralen! Lei dialéite «soun de 
parla mescla ‘mé forco escourriho» ; pér Peyre, voulié mies 
counserva lou roudanen de Mistral, estént qu’avié douna de cap 
d’obro, lou counserva e l’ameiouri, « puléu que d’acouraja lei 
dialeite dins sa medioucrita... » 

D’un autre las, l’avié leis 6ucitan, qu’au noum d’uno unifourmita 
necessari pér éstre recounoueissu, voulien uno grafio unenco, e 
beléu uno lingo unifourmisado... 

Enfin, V’avié lou Prouvencau a L’Escolo, que pér éstre credible 
davans lei gent que disien de longo «iéu parli pas lou vertadié 
prouvencau, mai parli lou patoues... », duvié afierma la valour dei 
lengagi de chasque endré. 


Dins soun discours de Nico, en 1960, nous dis: « Lou Felibrige, 
luchant despiéi sa  foundacioun contro uno centralisacioun 
descadenado, es pas lést a impausa uno lengo unenco, memo escricho. 
Regarden bén li causo coume soun : emai fugon touti cousin german, 
lou limousin parlo pas coume un gascoun... 

Pamens, fau que se sénte la parentélo de téuti li dialéite d’O... Li 
dialéite an dre a la vido — li fau escriéure segound lou biais 
felibren... » 


E bén entendu, es pér co qu’en vertadié filoulogue éro favourable e1 
dialéite, que l’idéio d’uno grafio unenco li semblavo contro naturo... 


Va disié de longo : pér sauva la lingo, fau si raproucha déu pople — 
e de soun parla — «se voulés que la lingo d’O véngue pas uno 
meno de latin... » 


Pamens, sa pousicien éro claro : au contro deis idéio de Peyre, lou 
pu pichot parla duvié éstre recounoueissu e counserva, autant que 
poussible. Touti lei dialéite dei Pais d’O duvien éstre mantengu... 
Mai si duvian de counouéisse lou roudanen literrari pér pousqué 
liegi lei cap d’obro déu Mestre. 


* Soun soucit maje, v’ai di, éro de touca lou pople: « arribarai 
en ren, se m’ajudas pas...Se i’a que de poueéto e de savént pér s’6ucupa 
d’uno lengo, aquelo lengo es morto, coume les vuei lou latin... Faren 
rén de bon sénso lou pople... Se lou pople nous compren pas, s’apren a 
nautre. » 


Pér aco faire, assajavo de si n’en douna lei mejan : 


Afeciounavo en particulié lou tiatre 


Dins sa jouinesso avié juga la pastouralo, e tre que n’avié 
loucasien, encourajavo lei representacien, e tambén lei creacien. 
Dins la crounico de l’armana 1954 nous dis: «Lou tiatre 
prouvencau es esta tambén a l’ounour, e tant mies, car es per lou 
tiatre que se fai la meiouro proupagando pér la lengo, qu’es la toco 
majo dou Felibrige » 

E tambeén, un autre coup, nous dis que pér aduerre lei joueine, fau 
de segur l’ensignamen, lou fouclore... « mai de téuti li biais, lou mai 
pouderous es encaro lou tiatre, car emé lou tiatre es lou pople que 
toucan, lou pople que mouven, lou pople que devén faire routo 
em’éu. » 


Anouncio meme, en 1959, la creacien d’uno Coupo d6éu Tiatre 
felibren. 


Parié en 1959, eisito pas de si vira de vers de proufessiounau : 

a Sant-Roumié, lei 26 e 27 de juliet de 1959, Miréio fougué jugado 
dins lou tiatre gré de Glanum, emé la troupo de Jan Deschamps — 
uno representacien de grando classo, emé de gént de mestié — 
fougué un vertadier evenimen artisti... 


- La coumunicacien 


Rostaing vivié emé soun tems, vous ai deja parla de la radio... mai 
1957 éro l’annado de I’Europo e avié imagina la creacien d’uno seicien 
d’espressien mouderno de la Lingo d’O, mounte lou Felibrige duvié 
prene lingo emé lou Counséu de l’Europo pér fin d’evita dins l’aveni — 
coumo va disié, aco eisisté dins d’autrei federacien — lei manco de 
coumprenesoun entre lei pople dou nord e lei déu Miejour... 


Enfin, nous disié «le transistor prend dans la vie moderne une 
place de plus en plus grande. L’expression de la culture félibréenne 
doit, en partie, s’appliquer sur lui ». 


Peireto Berengier nous dis que Carle Rostaing fougué de segur lou 
proumié Capoulié mouderne : un ome de fe e d’acien, un ome de 
coumunicacien. 

La fe, n’en desbourdavo, I’acien, en particulié dins aquelo annado 
59, ero d’en pertout, que siegue en Prouvénco vo aiours, e la 
coumunicacien, que siegue pér touca lou pople vo pér touca lei 
menistre, n’avié jamai proun ! 


- lei fésto mireienco 


Aco segur fougué un dei grand moumen de soun capoulierat 

« Se mancavian lou centendari de Miréio ai bén pou que lou Felibrige 
n’en fugue per sempre amaluga. Es dounc necite que touti, cadun dins 
voste rode, vous desmesoulés pér engivana quicon d’estrambourdant 
que marque dins la vido de vostis Escolo e que fugue digne de Miréio. » 


Falié utilisa touti lei mejan que pouvian agué: fagué frapa uno 
medaio déu centenari mireien, e puei, emai aco si faguésse pas, 
vougué faire espeli un timbre... basto, 4 l’ouro de vuei, aurié de 
segur distribui de pins, vo de capéu marca em’uno Miréio... 


Es ensin que lei fésto mireienco 4 Maiano, en 1959, aduguéron la 
RTF pér la Santo-Estello e la televisien counsacré uno emissien 
d’uno ouro au centenari de Miréio... Ero lou proumié coup ! 


* Un autre soucit de Carle Rostaing Capoulié, coumo aprés 
d’aiours, fougué aquéu de l’unien 
Aco es uno pousicien dificilo... Quouro l’on saup que de gént 
coumo Delavouét, vouguént lou bén-astruga de soun eleicien en 
1956, li dien : « Avés téuti lis atous que fau pér tene l’escoumesso e 
reiissi la tihouso entrepresso: basto de vous mesfisa de vostis 
enemi ; avés aro lou poudé de vous n’en desbarrassa, li manqués 
pas car, se li mancas, sias 4 n-uno placo mounte éli vous mancaran 
pas. Es lou counséu qu’un cor ami se permet de faire. » 


Pamens, pér lou noum de Prouvénco e aquéu d6éu Felibrige, saupra faire 
targo ei coustrencho de touto meno: Tre soun proumié discours, 
evoucant sei davancié, marco soun amiracien founso per Devoluy, 
coumo déu Capoulié de I’ Unien. 


En 1957, aprés agué viscu touto meno d’auvari, es mai-que-mai necite 
d’afierma ¢o qu’es l’autourita, e tambéen lou besoun de camina coutrio 
per avanga : « lou Felibrige es de naturo un liame entre lis escolo que 
reston libro d’oubra segound soun biais propre e soun éime particulié 
Mai liberta a jamai vougu dire bourroulo e gaboui... Noste 
counsistori es pas uno académi de pouéto inchaiént, de saberu 
pantaiaire que, li bericle au nas, badon la figo : es pér de-bon, lou fau 
afourti, lou roudelet que beilejo en plen l’assouciacioun ; e lou 
Capoulié que n’es lou representant, es lou timounié que tén l’empento 
per engarda la barco que noun s’esclape contro lis estéu. » 
« Sian vengu d’un téms que l’unioun de touti leis esperfors es mai-que- 
mai necito... Es tout vist que poudéen pas regarda li causo déu meme 
biais... mai fau saché camina d’acord sus l’essenciau... leissen de caire 
L’amarun di lucho vano qu’apounchon pa’n fus pér sounja rén qu’a 
l’obro coumuno. » 


Mai l’unien pou pas ana sénso la duberturo eis autrei. 


Dins la crounico felibrenco de l’armana de 1959, esito pas d’anouncia : 
« Emai fugon pas toujour d’un biais estrechamen felibren, avén de 
signala la publicacioun di Cahiers Pédagogiques de I’IEO e l’estage 
anuau engimbra per lou Calen que s’es tengu aquest an a Sant 
Cannat » 

Co qu’es impourtant, es de bouon l’obro coumuno. 


Un deis evenimen lei mai marcant de l’annado 60, es esta a cOup segur 
la boulegadisso en favour de l’ameiouranco de la léi Deixonne sus 
Vensignamen dei lengo regiounalo...Vaqui ¢o que nous conto: « En 
seguido d’aquelo boulegadisso, li Miejournau. decidéron de_ se 
rescountra per véire se per cas éro pas poussible de se metre d’acord 
per apara ensén la lengo d’O. Fougué l’acamp de Mount-Pelié déu 21 
de febrié ounte se decidé de coustitui uno coumessioun que s’apelarié 
L’Union Culturelle des Pays d’Oc, ounte tendrien sesiho de 
representant dou Felibrige e de l'IEO, tres de cade coustat, souto le 
presidénci dou majourau Péire Azema... » 


Bel eis¢mple de duberturo... 

Mai aco anavo pas soulet : si fasié critica de longo... 

En 1961, nous dis : « Mai alor, d’uni se demandaran coume vai que lou 
Capoulié defensour-na de la doutrino mistralenco, es ana prendre 
lengo emé lis aversari déu Felibrige. L’ahiranco butado, a jamai 
pourta frucho, e vau miés un marrit pache qu’un bon prouceés. Nous a 
sembla utile au sauvamen de la lengo de faire barri ensén contro lis 
envahisséire. E quau saup se fin finalo li fanatisme s’apasimaran pas ? 
L’aveni nous lou dira e sounjén que nosti réire disien voulountié que lou 
diable porto péiro. » 


Co que li fasié pou, éron: «li renaire, li cerco-garrouio, lis 
empacho-sarraio que finiran pér tuia lou Felibrige ». 


E aquélei cerco-garrouio, coumo a Jlouro d’aro, d’aiours, 
s’enganon coumpletamen... 


Que lei critico contro lou Capoulié Rostaing éron_ gaire 
justificado... estént que s’a toujour souveta l’unien toucant lei 
grand proujét — qu’interessavon autambén leis éucitan que lei 
felibre — seis idéio an pas chanja sus lou plan persounau... Aurié 
jamai aceta la grafio 6ucitano, nimai la proupagando que li fasié 
resson. 


Quouro Roubert Lafont Vescriéu, en 1958 «Nous avons en 
commun notre responsabilité la plus générale : défendre une langue 
et une culture. Nous nous opposons sur la définition en quelque 
sorte “intérieure’ de cette langue et de cette culture. De 
harmonisation de ces deux points de vue dépend un front commun 
que nous avons a constituer sur quelques questions importantes, 
dont Venseignement », Carle Rostaing, li respond «En ce qui 
concerne les rapports du Félibrige avec ’IEO, je voudrais qu’ils 
s’établissent sur le plan de la loyauté, sinon de la confiance 
mutuelle... nous pouvons nous trouver d’accord sur certains 
points... mais si vous n’envisagez ces contacts que comme un 
moyen détourné de faire de la propagande occitane en Provence, il 
est inutile que nous nous rencontrions... ! » 


Basto, si mesfisavo... voulié pas éstre leva de cassouerro pér leis 
éucitan... mai lei respetavo, e sabié, quouro foulié, travaia coutrio 
em’élei. 


Urousamen, éro pas tout soulet em’aquéleis idéio de duberturo, e 
n’avié que lou soustenien, que l’encourajavon : 


Marcéu Bonnet, éu-meme, parlant deis emissien de radid qu’éro 
questien de lei faire emé leis 6ucitan : « S’acd’s poussible, e s’acd 
marco enfin la provo que téuti li prouvencalisto, felibre o noun, 
mistralen o 6ucitan, se podon metre d’acord pér uno obro seriouso 
ounte degun sara escarni sufis que sara d’un bord o de l’autre »... 

« Sér plus de rén que cridén contre lis Oucitan ni que refusén 
superbamen d’ana mounte soun ; touto fes que ié laissen la placo, 


sian batu d’avanco. Ounte soun, devén éstre. E fau pas agué pou 
d’oubra em’éli : fau avé lis iue dubert ». 

Marcéu Bonnet, acabo ensin: « Escoutés pas quau poudrié vous 
buta contro lis Oucitan emé li visto d’un Mac Carthy... » 


- co que li tenié de _couar, éro tambén la recounéissénco 
internaciounalo d6u Felibrige : Pér aco faire, éro necite de faire 
senti au mounde entié l’universalita déu messagi mistralen, en 
dounant uno placo mai-que-mai grando ei soci d6u Felibrige... Es 
co que fa, en particulié pér la Santo-Estello de Touloun, en 1958. 


Dins soun discours de 1961, evoco l’amessioun a l’unanimeta dins 
la Counfederacioun Internaciounalo di Pen Club d6éu Pen Club 
francés de lengo d’O. « Es aco la provo que la lengo e la literaturo 
di Pais d’O soun recouneigu pér uno lengo e uno literaturo de 
civilisacioun pér lis autri pais, es la provo, e la presénci di soci déu 
Felibrige, sempre mai noumbrous e t6uti marcant dins si pais, nous 
lafourtirié, se n’éro de besoun, que l’idéio felibrenco trovo mai de 
resson en deforo qu’en dedins di raro de nosto Franco. » 


Quand Reinié De Vrieze escriéu : « Il y a 100 ans, Lamartine lanca 
dans le ciel littéraire de Paris, non un satellite artificiel, mai une 
étoile de premiére grandeur. Loin de se désintégrer aprés quelques 
révolutions, elle a, en moins d'un siécle, élargi sa trajectoire autour 
de la terre entiére », si pou dire que Rostaing a encapa ! 


Aquelo placo mai grando dei soci es pér nous autrei, l’oucasien de si 
dire que s’enganan pas ! 

Co que sentén lou mai founs, avén besoun de l’enténdre dei gént 
que vénon d’aiours : lou meme De Vrieze, esplico a la Santo-Estello 
de Nico, « les raisons profondes sur cette terre de Provence de la 
présence des Anglais, Danois, Hollandais, Japonais, Flamands... » 
et il précise que les Soci sont la, parce que Mistral a cessé 
d’appartenir a la Provence. 


b) Lou Mistralen 


Lou Mistralisme es pér Carle Rostaing uno filousoufié de touto uno 
vido, a provo, touto sa vido, mesclado de Felibrige e de lengo d’O... 


Vaquei quauqueis uno deis idéio majo, rapugado dins sei discours, 
mounte nous esplico soun mistralisme : 


- Fau SAUVA LA LENGO 


Sauva la lengo, per tout sauva — emé lou pople — segur que lei pouéto 
e lei prousatour soun necite per fin de manteni la valour literari de la 
lingo, car sénso literaturo marcanto, la lengo s’avalirié proun léu dins 
lou fangas dei patoues. 


Fau faire véire 1 jouine que sa lengo meiralo es vertadieramen la lengo 
d’O. Noun pas que la faugue aussa en dessus d6u francés, que resto 
nosto lengo naciounalo, mai a coustat d’éu e sus lou meme plan. 


«Défendre sa langue, au méme titre que toutes les langues — pour 
étre soi-méme, pour retrouver son identité» es ensin que dins les 
cahiers pédagogiques de 1977, aparavo lou bi-lenguisme i coustat de 
Lucian Gaillard, e de Glaude Mauron em’ aquélei mot : 


« Il reste que ce prestige de l’ceuvre de Mistral impose a l’-homme 
de Provence de connaitre — ou du moins de comprendre — deux 
facons de s’exprimer, le dialecte local et la langue mistralienne, 
celle-ci parcequ’elle a contribué, plus que toute autre, depuis plus 
d’un siécle, 4 la connaissance et a la réalisation de “nosto lengo 
mespresado”, notre langue méprisée, comme disait Pey de Garros 
au 16” siécle, et Mistral dans Miréio, celui-la, parce qu’il est le seul 
reflet de la réalité parlée ». 


Es une questien de DIGNETA: « Meme au téms di viage dins 
l’espaci e de la mecanico aubourado sus lis autar, Miréio, la 


Miougrano e Li Cant Palustre an mai d’impourtanco que toute la 
sciénci d6u mounde pér manteni la DIGNETA_DE_ L’OME». 


« Se’n cop, li Prouvencau, li Lengadoucian, li Gascoun, li Limousin, 
lis Auvergnat, li Catalan saran fiér de soun pais, se’n cop auran 
plus crento de soun parla o de soun acént, se’n cop se clinaran plus 
coume de fedo de Panurjo davans tout co que vén d’amount, alor 
bessai que la serp aubourara plus sa tésto e que li gént que parlon 
pounchu auran plus pér nautri soun pichot ér riseréu e trufandié. » 


Souleto la DIGNETA pou mena la PAS: Co que nous fau 
es: «...de prouvencau que sachésson quau soun... en predicant 
L’estacamen de chasque pople, sénso ges d’ambicioun autro, au pais 
ounte l’a placa soun destin, lou Felibrige saup peréu oubra entre li 
pople, coume souvetavo Mistral, pér l’unioun dins la pas e dins la 
liberta. » 


- FAIRE TARGO A L?7;UNIFOURMISACIEN 


En 1959, nous dis : « de que vou lou Felibrige ? que cade pais garde 
soun éime particulié, soun ouriginaleta founso, pér pas s’esperdre dins 
lou bourboui universau, e per aco faire, déu manteni, vivento sa lengo e 
si tradicioun. Ansin l’éime pou s’estaca a soun pais en counservant sa 
persounalita, em’aco fai lou Felibrige — l’ai deja di, mai es mestié de 
lou redire, e subretout tau jour que vuei, es lou biais lou plus simple e 
lou mai naturau dou patrioutisme naciounau » Aqui un bel eisémple de 
respet de la nacioun dins la drecho rego de Calendau. 


« Et ceci est encore plus vrai aujourd’hui qu’il y a un siécle. Devant 
les dangers d’une uniformisation totale qui nous menacent, devant 
une mécanisation absolue qui risque de ravaler ’homme au rang 
d’un simple robot, n’est ce pas dans cette doctrine félibréenne qui 
préche la sauvegarde des originalités locales que homme trouvera 
la force de résister aux forces de dépersonnalisation ? ... 


* Lorsque Mistral écrit Calendau, fait-il autre chose que d’affirmer 
que la langue maternelle est la condition essentielle du patriotisme 
régional, la forme la plus accessible 4 tous du PATRIOTISME tout 
court ? 

Or tout cela se trouve dans l’ceuvre mistralienne et c’est pourquoi 
nous avons le devoir, nous félibres du 20° siécle, de conserver 
pieusement le souvenir de Mistral .... 

Cette doctrine, née chez plusieurs des compagnons de Mistral d’un 
sentiment instinctif de réaction contre une centralisation culturelle 
excessive, est devenue, grace au génie de Mistral une doctrine de 
portée universelle. » 


Si pou gaire mies afierma Mistralen... 


IV/L°OME: 


Carle Rostaing éro quaucun de determina , que sabié ¢o que voulié — 
ni lei couvencien, ni soun entouragi, poudien lou faire chanja d’avejaire. 


- $a Carriero : soun paire n’en voulié faire un méstre d’escolo 
proumié, puei un ispeitour d’Academi, e ameté jamai de li véire passa 
licengo e agregacien pér deveni proufessour, e plus tard, proufessour 
d’universita. 


L’ounour e la glori d’ensigna en facurta, escarfavo pas, per éu, lou 
sentimen d’agué quasimen trahi |’ensignamen primari, e de |’agué trahi 
EU. 


Emai €ro triste d’agué tira peno a soun paire, e n’éro proun counsciént, 
mene soun trin coumo v’entendié. Disié que voulié éstre proufessour de 
facurta e majourau d6éu Felibrige — va fougueé ! 


- soun maridagie sa vido persounalo : aqui tambén, seguissé 
soun idéio e sei sentimen. Passé fouero lei counvencien, e va regreté 
jamai. 


Aquel ome, que semblavo de longo dins sei neblo universitari, vo dins 
sei recerco proun tihoue, éro un sentimentau_em’un sensible... ben 
talamen que quouro sa fremo mourigué, éu que s’éro jamai liéura (aco 
si fasié gaire), agué besoun de faire pinta, pér un pintre loucau, Marius 
Barle, soun rescouontre emé sa mouié... 


Emé seis enfant, parlavo gaire... Ero reserva e tambén sevére — 
Foulié agué de bouénei resulto a lescolo: es acd que coumtavo 
subretout. Si desesperavo de véire que sei chato éron meiouro en 
matematico qu’en frances... Sa satisfacien fougué d’agué de felen 
que faguéron d’esttidi literari. 


Es a la fin de sa vido, quand fougue véuse, que coumenceé ’n pau de 
parla emé seis enfant... de si liéura. 


Ero tambén quaucun de fouarco moudéste : 


Quouro parlo déu biais que s’es especialisa de vers la gramatico, 
semblo que fin finalo es la souleto cavo que sauprié faire : éro bouon 
que pér aco... a l’enténdre, fougué quasimen uno chanco d’agué destria 
aquel interés ... « Senoun, de qué sarié devengu ? estént gaire bouon en 
literaturo, nimai en filousoufié, e moun esperit estént proun luen dou 
sentimen artisti, es ensin, que mi viréri — tout naturalamen ! — devers 
la gramatico ». 


Ero resta simple, emai proun umble. 


Parlavo en touti. S’éro jamai pres, dins lei relacien umano, per lou 
proufessour d’universita — a Sant-Mitre, éro resta Carle lou fiéu de 
l’ebenisto... 


Sei vesin si demandavon d’aiours coumo quaucun de Sant-Mitre poudié 
éstre counoueissu dins lou mounde entié... 


Escartavo la poulitico dei relacien amicalo, em’aco, avié d’ami d’en 
p , . 
pertout — avié toujour garda seis ami, emai sieguésson de gent d’un 


autre nivéu tant souciau qu’ inteleituau. 


Enjusqu’a la fin, respoundié a touti sei letro — qu que siegue poudié li 
demanda d’entre-signe, sus de toupounimié vo autro, respoundié 
toujour. 


Dins soun proumié discours de Capoulié, vaqui ¢o que nous dis: « E 
me vaqui aro iéu, paure nouven Capoulié....Vau assaja de segui 
L’eisémple que m’an baia mi devancié, mai vous fau pas espera en de 
miracle : siéu qu’un ome, e dounc fautible. » 


Semblavo qu’éro jamai trop segur de ¢o qu’anavo faire ni de sei qualita. 


Avié de grandei qualita umano, proun raro dins lou mounde universitari 
: desvouamen, drechiero, generouseta. 


Avié uno memori espetacloue : sei souveni éron noumbrous, em’un 


soucit dei detai « quasimen scientifi ». 


Lou_séns dei realita: que siegue quand éro a la tésto ddéu 
Prouvengau a |’Escolo, vo déu tems de soun capoulierat, avié ’no visto 
tant claro, e tant justo, ai-las, de la situacien de nouesto curturo, que 
d’uni que |’a si pousquéron pensa que lou Presidént, vo lou Capoulié, 
éron gaire outimiste... 

Crési puléu qu’éro lou sentimen de l’obro de coumpli — que li fasié pas 
pou — mai que voulié n’en faire prene counsci€énci eis autrei, que lou 


butavo a parla ensin. 
Ome discrét e que sabié prene toco. 


Ahirango de la medioucreta : si servi la pensado mistralenco es un biais 
per leis ome de retrouba sa digneta, poudié pas supourta, que dou 
moumen qu’éro en prouvengau, que de gént pouesquésson faire que que 
siegue... Vaqui ¢o que nous dis toucant lei Jo Flourau setenari de 1962 : 
« La jurado a de regreta qu’uno partido di targaire agon pas pres siuen 
de presenta soun obro d’un biais mai couvenent ; li juge an meme degu 
faire la triado de ¢o qu’éro proso, pouesio o tiatre. I’'a aqui uno manco 
de courtesié, qu’es de nouta, mai que fai peno. 

De mai, e aco arregardo escassamen la pouesio, touti li mandadis soun 
liuen de raja d6u meme sourgent ; emai lou talént fugue pas douna en 
tout lou mounde, e i’a aqui de la fauto de res, nous sémblo que quauqui 
trobo, que soun pas sénso valour, quand sarié que de manteni la 
tradicioun de la lengo escricho, avien pas sa placo i Jo Flourau 
Setenari. » 


- Lou souciau : 
Tre soun proumié discours de Capoulié, nous parlo de l’obro tant 
literari que soucialo de Mistral — coumo s’avié agu uno meno de 
missien pér réndre la soucieta mai bello... 


Aco si vegué dins mant un eisémple de sa vido... 

Avié de longo lou besoun de faire quaucarén de souciau : avié agu 
Vidéio de faire participa leis ourfelin de z-Ais au group dei 
Farand6éulaire Sestian... Sabi pas se lou proujét agué ’no seguido, mai 
Pidéio éro courajoue, e tambén proun generoue. 


Dou téms de soun capoulierat, lou Felibrige prengue de coup que |’a de 
pousicien soucialo : soustengué ouficialamen lei minaire de Decazeville 
que luchéron en fouero de touto questien de poulitico, pér manteni sei 
dre a la vido e sa digneta d’ome, e d’ome déu pais d’O. 

E tamben, en 1959, mandé uno souscripcien publico de tras lei set 
mantenénco pér ajuda lei sinistra de Frejus... 


Dins lou fascicle que vén de paréisse sus l’obro de Loueis Hugues, 
Carle Rostaing ensisto sus uno meno de mutualisme que Hugues avié 
ourganisa pér leis Martegau vo Istren, eisila a Marsiho... 


Basto, ajuda leis autrei, aco ’ro foundamentau per éu. Sa passien dou 
Felibrige e de la lingo prouvengalo |’an jamai aliuencha de la vido e dei 
soucit de la vido vidanto... Au countrari, lou Felibrige éro un mejan de 
mai pér faire obro soucialo, vo un mejan de s’integra mies dins leis 
estruro soucialo. 


Fougué meme a la tésto déu Coumitat dei Feésto de la vilo de 
Sant-Mitre en 1956...! 


Pourriéu de-segur vous parla encaro long tems de Carle Rostaing, 
talamen mi passiouneri d’ aquéu pres-fa. 


Se l’avié qu’uno souleto cavo de reteni de tout ¢o que véni de dire, es 
que se Carle Rostaing fasié figuro de quaucun « fouéro déu coumun », 
mi semblo que touto sa vido vougué resta prochi d6u coumun... 


Seis esttidi, sei qualita d’erudicien, soun mestié n’en fasien de-segur 
quaucun a despart...Mai, de-longo, que siegue dins sa vido persounalo, 
vo dins soun engajamen felibren, soun soucit maje fougué de touca lou 
pople, e de n’en resta prochi. 


Mi résto vuei de souveta qu’uno souleto cavo : que lou Capoulié Carle 
Rostaing noun regretésse la chausido que fagué lou Counsistori 
Felibren, pér la Santo-Estello de Sant-Junian, lou 10 de jun de |’an de 
graci 2000. 


